kardosdrur/scandi-wiki huggingface dataset:
Kiilerich

Kiilerich er et familienavn, der kan føres tilbage til sadelmager Johan Friderich Kiilerich, født ca. 1709 i Kiel, der døde i 1790 i Thisted, 81 år gammel. Johan Friderich Kiilerich er indvandret fra Slesvig (dengang dansk hertugdømme). Det har det ikke været muligt at konstatere, hvem hans forældre var, og slægten kan derfor ikke føres længere tilbage. 

Johan Friderich Kiilerich blev gift i 1749 i Trinitatis kirke i København med Anna Dorthea Michelsdatter Borstoft. I ægteskabet kom børnene: 1) Marie Cathrine Johansdatter, født 1753, 2) Hans Frederik Johansen (Kiilerich), født 1753, 3) Alexander Kiilerich, født 1755, 4) Christian Johansen (Kiilerich), født 1756, 5) Anna Elisabeth Johansdatter, født 1758, 6) Rebecha Johansdatter, født 1760. Alle børnene er født i Thisted.

Navnet Kiilerich har ifølge Thisted Kirkebog følgende oprindelse: Ved barnebarnet Alexanders dåb har præsten tilføjet navnet Kiilerich, og faderen, Hans Frederik Johansen Kiilerich, har forklaret således:
"Min far var stolt af at være født i Kiel, han sagde altid, idet han slog sig på sit bryst: "Ein Kieler bin ich". – Deraf fik han navnet, som dog staves anderledes  i dag.  

Slægtsnavnet er igennem årene stavet på mange forskellige måder, Kilerich-Kiilerich-Killerich-Kilerik-Killerik, men det oprindelige navn var sikkert Kiilerich, og denne stavemåde benyttes i dag af de fleste af slægtens medlemmer.

Se også 
 Sune Kiilerich
 Ole Kiilerich

Kilder / Referencer 
Johan Frederick Kiilerich

Efternavne
Kinopalæet (Kongens Lyngby)

Nordisk Film Biografer Lyngby også kaldet Kinopalæet, er en af de mest moderne premierebiografer i Danmark. Den ligger i Lyngby Kulturhus i Lyngby nord for København.

Den åbnede den 17. august 2001, hvor driften blev varetaget af Sandrew Metronome, som på det tidspunkt også drev Dagmar Teatret og tidligere Scala, der lukkede tidligere i 2001. Idet Dagmar Teatret koncentrerer sig mest om de såkaldte up-market-film, har Kinopalæet et repertoire, der appellerer til et bredere publikum, et område det overtog fra Scala, da denne lukkede tidligere på året.

Den største af biografens 12 sale har 246 pladser plus to handikappladser, den mindste 83 plus een handikapplads. Alle tolv sale er Dolby Digital-godkendte og tre af dem var fra 2001 til 2006 THX-godkendte. Indretningen af biografen har kostet over 30 mio. kr. 

I 2006 valgte Sandrew Metronome at trække sig ud af det danske biografmarked og dermed at sælge Kinopalæet og Dagmar Teatret; Køberen var Nordisk Film Biograferne, som siden da har drevet biograferne.

Henvisninger 

Biografer i Danmark
Bygninger, konstruktioner og anlæg i Kongens Lyngby
Nordisk Film Biograferne
Etableret i 2001
Kultur i Kongens Lyngby
Dana

Dana har flere betydninger:

Personer 
 Dana Broccoli – amerikansk skuespillerinde og forfatterinde
 Dana International – israelisk transseksuel sanger
 Dana Rohrabacher – amerikansk politiker
 Dana Rosemary Scallon – irsk sangerinde og tidligere politiker

I Danmark er Dana godkendt som både drengenavn og pigenavn.

 Charles Anderson Dana (1819–1897), amerikansk forfatter, journalist og embedsmand
 Edward Salisbury Dana (1849–1935), amerikansk mineralog og fysiker
 James Dwight Dana (1813–1895), amerikansk zoolog og geolog
 Richard Henry Dana den ældre (1787–1879), amerikansk digter og journalist
 Richard Henry Dana den yngre (1815–1882), amerikansk jurist og forfatter

Steder 
 Dana, Jordan, en by
 Dana, Nepal
 Dana, Polen, Polen, en landsby
 Al-Dana, Syrien, en by i det nordlige Syrien
 Dana County, en administrativ enhed i Iran
 Dana Rural District, en administrativ enhed i Iran
 Dana Biosphere Reserve, naturresevat i Jordan

 USA
 Dana, Illinois, en by
 Dana, Indiana, en by
 Dana, Iowa, en by
 Dana, Kentucky
 Dana, Massachusetts
 Mount Dana, en bjergtop i Yosemite National Park, Californien
 Dana Meadows, området i foden af Mount Dana

Andet 
 DANA – en dansk uafhængig a-kasse
 Dana (havforskningsskib) – navn på fire forskellige danske havforskningsskibe
 Dana Cup – en årlig international ungdomsfodboldturnering i Hjørring
 Dana Cup No. 1 – en årlig international ungdomsfodboldturnering i Frederikshavn

Henvisninger
Sør-Aurdal

Sør-Aurdal er en kommune i Innlandet fylke i Norge. Den grænser i nord til Nord-Aurdal og Etnedal, i nordøst til Nordre Land, i øst til Søndre Land, i syd til Ringerike og Flå, og i vest til Nes og Gol. Højeste punkt er  Ørneflag der er 1.243 moh.

Kommunen ligger i landskapet Valdres i det centrale Syd-Norge, mellem Hallingdalen og nordre del af landskapet Land og Ringerike.

Befolkning 
Folketallet (2.963 indb. 2019) har været faldende siden 2. verdenskrig, da kommunen havde næsten 4.200 indbyggere.

Sør-Aurdal er opdelt i fem sogne: Bagn (1.534 indb.), Reinli (433 indb.), Leirskogen (? inb.), Begnadalen (525 indb.) og Hedalen (751 indb.), i alt 3 242 indbyggere. Folk fra disse bygder kaldes henholdsvis begninger, reinlinger, begnadøler og hedøler eller hedølinger.

Kommunecenteret er Bagn med 609 indbyggere.

Sprog 
Fra gammel tid går der en tydelig sproggrænse mellem de nordlige og sydlige bygder i Sør-Aurdal: I Bagn og Reinli snakkes valdresmål (sprog), og i kirken og skolen er sprogformen nynorsk. I Hedalen og Begnadalen, derimod, snakkes som i Ringerike, og der bliver bokmål brugt i kirke og skole.

Geografi 
Det ligger flere store søer i kommunen, de største er Aurdalsfjorden (delt med Flå), Nevlingen (delt med Flå) og Strøen (delt med Nes), Hølervatnet og Høvren (delt med Nes og Gol) i Vassfaret, der er et stort skov- og fjeldområde mellem Hallingdal og Valdres; Søre Buvatnet i Buvassfaret. Fra Aurdalsfjorden løber Aurdøla ned i Urula som kommer ned i bygden Hedalen. Urula løber ud i Sperillen. Fra Hølervatnet løber elven Hølera ned til Begna ved byen Hølera. Lidt længere nordøst i kommunen løber Reina (elv) ned i Begna nord for Bagn.

Elven Hølera, og dalstrøgene Vassfaret og Buvassfaret er fredet mod kraftudbygning.

Historie 
1805 blev Aurdal prestegjeld opdelt i Nord-Aurdal og Sør-Aurdal. Da Norge blev inddelt i kommuner i 1837 kom grænserne for kommuner og prestegjeld oftest til at blive identiske, og sådan var det også i Valdres.

1894 blev Etnedal oprettet som prestegjeld og kommune ved fradeling af Bruflat sogn fra Sør-Aurdal og Nord-Etnedal sogn fra Nord-Aurdal.

Fra da af har grænserne været stort set uændrede, men 1984 blev en ubeboet del af Sør-Aurdal (Makalausfjellet) overført til Nord-Aurdal.

På Bangsmoen er der en intakt butik fra 1881, som i sin tid skal have været den største forretning i Valdres. Denne butik er åben i sommerferien og før jul.

Seværdigheder 

 Reinli stavkirke
 Hedal stavkirke
 Bagn Bygdesamling, et friluftsmuseum 6 kilometer syd for Bagn
 Bautahaugen Samlinger, et friluftsmuseum i Hedalen
 Bagnsbergatn gård, krigsmindesmærke
 Sandviken husmannsplass, udstillingsgård for Bagn Bygdesamling
 Ulekjørka, sti til tomten efter den gamle stavkirke i Østre Bagn

Kilder og henvisninger 

 Sør-Aurdal Historielag 
 Kirkespil og kirkevandring fra Reinli til Hedalen
 Om bygden Hedalen

Kommuner i Innlandet
Kommuner i Oppland
Valdres

Valdres er et landskab i Innlandet i Norge, omkring Begnaelvsystemet og består af kommunerne Nord-Aurdal, Sør-Aurdal, Øystre Slidre, Vestre Slidre, Vang og Etnedal. Geografisk hører Etnedal til Land, mens det kulturelt hører til Valdres. Den største by er Fagernes. 

Valdres har omkring 18.000 indbyggere. Vigtigste vejforbindelser er E16 og Riksvei_51.

Innlandets geografi
 
Landskap i Norge
Eminem presents The Re-Up

Eminem Presents The Re-Up er et kompileringsalbum fra rapperen Eminem. Albummet startede som et undergrunds "mixtape" projekt. En uofficiel CD, der skulle hjælpe nye Shady Records kunstnere: Stat Que, Ca$his og Bobby Creekwater. En håndfuld numre blev produceret af The Alchemist, som også kompilerede albummet på sand mixtape vis.

Den første single og video var "You Don't Know" med Eminem, 50 Cent, Ca$his og Lloyd Banks.

Eminem-album
Opsamlingsalbum fra 2006
Murmeldyr

Et murmeldyr er et pattedyr af gnaverordenen. Det tilhører egernfamilien.

Den mest kendte slags i Europa er alpemurmeldyret, Marmota marmota som lever i bjergene, for eksempel i Alperne. Men i Nordamerika er det Marmota monax (groundhog på engelsk), der er mest almindelig.

Klassifikation 
Slægt: Marmota
 Marmota marmota, Alperne (billeder)
 Marmota monax, Nordamerika
 Marmota olympus, Olympic Mountains (USA)
 Marmota caudata, langhalet murmeldyr Centralasien
 Marmota camtschatica, Kamtjatka 
 Marmota menzbieri, Centralasien
 Marmota baibacina, Asien
 Marmota bobak, Eurasien
 Marmota sibirica, Sibirien
 Marmota himalayana, Himalaya
 Marmota vancouverensis, Vancouver Island
 Marmota broweri, Alaska
 Marmota caligata, Alaska
 Marmota flaviventris, Nordamerika
Fagernes

Fagernes er den største by i Valdres i Innlandet fylke i Norge. Den har en befolkning på omkring 1.800 indbyggere. Fagernes er kommunecenter for Nord-Aurdal kommune. 

Det er et vigtigt turistområde og trafikknudepunkt med gode forbindelser til Oslo, Gol, Jotunheimen og Vestlandet. Fagernes var endestation for Valdresbanen fra 1906, til banen blev nedlagt i 1988. Fagernes Lufthavn, Leirin, blev åbnet i 1987. Valdres Folkemuseum i Fagernes er et af Norges største frilandsmuseer.

Avisen Valdres har hovedkontor i Fagernes.

Historie 
Fagernes opstod omkring 1857, da den første forretning blev åbnet. Fra 1875 har der været hoteldrift i Fagernes, og stedet fik et kraftigt opsving, da Valdresbanen blev etableret i 1906.

Eksterne henvisninger 
Web-kamera 

Byer i Innlandet

Valdres
Sara

Sara eller Sarah er et hebraisk pigenavn, der betyder "prinsesse", "fyrstinde" eller "dame". Navnet Sara kommer fra den bibelske person Sara, der er Abrahams hustru i Det Gamle Testamente og mor til Isak. I Nazi-Tyskland blev kvindelige jøder, der ikke havde  "typisk jødiske" fornavne tvunget til at tilføje "Sarah" til navnet fra januar 1939.

I Danmark bar i januar 2017 22.520 kvinder et af de to varianter af navnet; fordelingen er nogenlunde lige. Sara anvendes også som efternavn.

Kendte personer med navnet 
 Sarah, hertuginde af York, tidligere medlem af det engelske kongehus.
 Sara Bareilles, amerikansk sanger.
 Sarah Bernhardt, fransk skuespiller.
 Sara Blædel, dansk forfatter.
 Sarah Boberg, dansk skuespiller.
 Sarah, X-faktor vinder fra 2011.
 Sarah Glerup, dansk politiker.
 Sarah Gottlieb, dansk skuespiller.
 Sara Grabow, dansk sanger.
 Sarah Grünewald, dansk model, tv-vært og skuespiller.
 Sarah Michelle Gellar, amerikansk skuespiller.
 Sarah Miles, engelsk skuespiller.
 Sarah Palin, amerikansk politiker.
 Sarah Jessica Parker, amerikansk skuespiller.
 Sarah Juel Werner, dansk skuespiller.
 Sarah Vaughan, amerikansk sanger.

Navnet anvendt i fiktion 
 Sarah Lund er hovedpersonen i tv-serien Forbrydelsen og dens efterfølgere. Rollen spilles af Sofie Gråbøl.
 Åndssvage Sara er en kortfilm af Jon Bang Carlsen.
 Two Mules for Sister Sara er en amerikansk-mexicansk film af Don Siegel (dansk titel: Han kom, han så, han skød).
 Terminator: The Sarah Connor Chronicles er en amerikansk tv-serie. Sarah Connor er også en figur i Terminator-filmene.
 "Sara" er en sang på Bob Dylans album Desire.

Referencer 

Pigenavne
Telomerase

Telomerase er et enzym, der genskaber cellers telomerer. Telomerer udgør endestykkerne af cellers kromosomer, som bliver kortere hver gang cellerne deler sig. Dette medfører at celler uden telomerase kun kan dele sig en endeligt antal gange, kendt som Hayflicks grænse. 

Blandt celler som naturligt besidder telomerase er kønsceller og stamceller, da disse er nødt til at kunne dele sig adskillige gange. I kræftceller er telomerase blevet aktiveret ved en mutation, og da tumorsuppressorerne i kræftceller ikke virker, kan celledelingen fortsætte uden at blive bragt under kontrol.

Enzymer
Sør-Fron

Sør-Fron er en kommune i Innlandet fylke i Norge. Den ligger i Gudbrandsdalen ca. 70 kilometer nord for Lillehammer. Den grænser i vest til Nord-Fron, i nord til Sel, Folldal og Stor-Elvdal, i øst til Ringebu, i syd til Gausdal og i sydvest til Øystre Slidre.  Højeste punkt er Blåkollen der er 1.580 moh.

Areal og befolkning 
Kommunen havde 3.110 indbyggere i 2019 De fleste af dem bor i Hundorp, Harpefoss, og Gålå.

I Hundorp ligger kommunecenteret og Sør-Fron kirke.

Historie 
Kommunen blev oprettet i 1857 ved en deling af den tidligere Fron kommune i Nord- og Sør-Fron. Kommunene blev siden lagt sammen fra 1966 og skilt igen i 1977.

Tusenårssted 
Kommunens tusenårssted Hundorp, Dale-Gudbrands gard ligger på Hundorp. Stedet blev også valgt til Oppland fylkes tusenårssted.

Ifølge Snorre Sturlasons kongesagaer, var der i 1021 et møde mellem kong Olav Haraldsson og hersen Dale-Gudbrand på Hundorp. Dette mødet repræsenterer et vendepunkt i kristningen af Norge.

Hundorp gård var i 1800-tallet sorenskrivergård, og i 1900-tallet Gudbrandsdal folkehøjskole.

Kilder og  henvisninger 

 Historiske fotografier fra Sør-Fron ca. 1880-1948

Kommuner i Innlandet
Kommuner i Oppland
Tennis Team Fyn

Tennis Team Fyn (TTF) er et juniorelitesamarbejde med hovedsæde i Odense startet op af Tennis Club Odense (tidligere OB Tennis), Fruens Bøge Tennisklub og Fyns Tennis Union (FTU) med det formål at sikre de unge fynske tennistalenter bedre vilkår. 

De bedste fynske juniortalenter træner sammen én eller flere gange om ugen samtidig med de passer deres træning i deres respektive klubber. Træningen varetages af Frank Petersen.

Tennis i Danmark
Viggo

Viggo er et drengenavn, der er af oldnordisk oprindelse og betyder "stridsmand". Det kan alternativt også staves Wiggo. Ifølge Danmarks Statistik bar 4.023 personer et af disse navne pr. 1. januar 2020. Efter næsten ikke at være brugt til nyfødte i midten 1980'erne er navnet støt vokset i popularitet, så det i første halvår af 2019 var det 17.-mest valgte med 160 i dette halvår.

Kendte personer med navnet
Niels Viggo Bentzon, dansk komponist.
Viggo Brodthagen, dansk skuespiller.
Viggo Cavling, dansk redaktør og forfatter.
Viggo Hørup, dansk jurist, redaktør og politiker.
Viggo Jensen, dansk fodboldtræner.
Viggo Kampmann, dansk finans- og statsminister.
Carl Viggo Meincke, dansk skuespiller.
Viggo Mortensen, amerikansk-dansk skuespiller.
Viggo Schulstad, dansk bagermester.
Viggo Sommer, dansk musiker og komiker.
Viggo Starcke, dansk læge og politiker.
Viggo Stuckenberg, dansk digter.

Navnet anvendt i fiktion
 Vakse Viggo er fællestitlen for en række humoristiske tegneserier af Franquin.
 Sagføreren Viggo Skjold-Hansen er en figur fra Matador, spillet af Axel Strøbye.
 Skuespilleren Viggo Valentin er en figur fra Krøniken, som bliver far til Søs' ældste datter.
 I Erik Clausens film De frigjorte spiller Clausen hovedrollen, som hedder Viggo.

Referencer 

Drengenavne
Vigga

Vigga er et pigenavn, der er den feminine udgave af Viggo. Navnet er ret sjældent anvendt, idet under 300 danskere bærer navnet ifølge Danmarks Statistik.

Kendte personer med navnet 
Vigga Bro, dansk skuespiller.
Vigga Svensson, dansk tv-vært og -speaker.

Fodnoter

Pigenavne
Beskæftigelsesfradrag

Beskæftigelsesfradrag er i forbindelse med dansk beskatning et fradrag, der omfatter borgere, der er i beskæftigelse og dermed betaler arbejdsmarkedsbidrag. 

Fradraget beregnes automatisk af løn, overskud af virksomhed m.v. Beløbet beregnes før arbejdsmarkedsbidraget fratrækkes, men efter at eventuelle bidrag og præmier til privattegnede pensionsordninger er fratrukket. Ligesom andre ligningsmæssige fradrag kan det fratrækkes i kommuneskat og sundhedsbidrag.

I 2017 er beskæftigelsesfradraget 8,75 %, men kan højst udgøre 30.000 kr. I 2017 opnår indkomster på ca. 342.857 kr. og derover dermed det maksimale beskæftigelsesfradrag.

Fradraget blev lanceret som en del af skatteændringerne med virkning fra 2004 og havde til formål at skaffe flere fra passiv forsørgelse og ud på arbejdsmarkedet. I 2004 var fradraget på 2,5 % med en maksimumsgrænse på 7.000 kr.

Både i skattereformen i 2009 og 2012-skattereformen er fradraget blevet hævet. Som følge af sidstnævnte reform stiger fradraget gradvis til 10,65 % i 2022, og det maksimale fradrag til 34.100 kr.

Kilder 

  
 

Fradrag
DNT

DNT, akronymet henviser til flere artikler:

 Det Norske Totalavholdsselskab – Norges ældste afholdeorganisation.
 Den Norske Turistforening – Norges største friluftsorganisation.
 Det Ny Teater – teater beliggende i København.
 Det ny Tonefilmsorkester – Et underholdningsorkester fra København, etableret 1998.
 Deutsches Nationaltheater und Staatskapelle Weimar – tysk dobbelt-institution bestående af teater og symfoniorkester.
 Deutsche Nachschule Tingleff – Det tyske mindretals efterskole.
 Dansk normaltid
DN

DN, akronymet henviser til forskellige artikler:

 Danmarks Naturfredningsforening – forening for natur- og miljøbeskyttelse.
 Dagens Nyheter – svensk avis.
 Dagens Næringsliv – norsk avis.
 Deres Nåder – et prædikat, der bruges i tiltale om visse højadelige personer.
 Dish Network – amerikansk satellit-net.
Enumerator

En enumerator er en variant af en Turingmaskine. Løst defineret svarer det til en Turingmaskine hvortil en printer er tilsluttet. Sproget der enumereres af enumeratoren er samlingen af alle de strenge, som udskrives. Strengene der udskrives kan komme i vilkårlig rækkefølge og gentagelser er muligt.

Beregnelighed
Datalogi
Flerbånds-Turingmaskine

En flerbånds-turingmaskine er en variant af en turingmaskine med et enkelt bånd. Forskellen består i definitionen af overføringsfunktionen da hvert felt på båndene i maskinen skal aflæses, skrives til og båndhovedet skal flyttes. En turingmaskine med et enkelt bånd kan simulere en flerbånds-turingmaskine og de er derfor lige kraftfulde. Man siger, at de genkender de samme sprogklasser.

Turingmaskine
Nondeterministisk Turingmaskine

En nondeterministisk Turingmaskine er en variant af en standard Turingmaskine. Overføringsfunktionen er defineret anderledes, så der tages højde for, at en given tilstand giver flere mulige nye tilstande.

Turingmaskine
In vivo

In vivo (Latin: i liv) er en betegnelse, som benyttes i biologi og lægevidenskab om eksperimenter, der foretages i en levende organisme. Dyreforsøg (specielt vivisektion) og kliniske forsøg er eksempler på in vivo-forskning.

Det er almindeligt at udføre in vivo-forsøg på mus og rotter, og også mennesker benyttes, f.eks. i de sidste faser af forsøg med ny medicin eller som led i undersøgelser i forbindelse med visse sygdomme, f.eks. undersøgelser af nedbrydningshastigheden af et fremmedstof ved måling af metabolitter i urin.

Fordelen ved in vivo-eksperimenter, i forhold til in vitro-eksperimenter, er, at man kan måle virkningen på hele organismen. Ved test af medicinske præparater kan dette være med til at opdage bivirkninger.

Se også 
 Dyreforsøg
 ex vivo
 in situ
 in utero
 in vitro
 in silico
 Vivisektion

Biologi
In vitro

In vitro (latin: i glas) er en betegnelse, der bruges i biologi og lægevidenskab, for eksperimenter uden for en levende organisme, typisk i et reagensglas. Reagensglasbefrugtning er et velkendt eksempel. Mange eksperimenter i cellebiologi udføres uden for organismer og celler; ikke i helt naturlige omgivelser, hvilket betyder, at de opnåede resultater ikke nødvendigvis er identiske med eksperimenter, der er udført in vivo. Det er derfor vigtigt at angive, hvilken type eksperimenter der er udført.

Fordelen ved at eksperimentere in vitro er, at man kan se isoleret på en del af en organisme og nemmere opnå en forståelse for, hvordan denne opfører sig og hvorfor. Et eksempel på in vitro-forskning er undersøgelser af et oprenset enzyms aktivitet ved forskellige pH.

Se også 
 Dyreforsøg
 Ex vivo
 In situ
 In utero
 In vivo
 In silico

Eksterne henvisninger 

Biologi
Nuclear Energy Agency

NEA (Nuclear Energy Agency), specialiseret samarbejdsorgan under OECD, som har til formål at assistere medlemsstaterne med at vedligeholde og videreudvikle det videnskabelige og teknologiske grundlag for sikker, miljøvenlig og økonomisk anvendelse af atomenergi til fredelige formål. 

Organisationen blev dannet 1. februar 1958 som European Nuclear Energy Agency (ENEA). USA deltog dengang kun som associeret medlem. I 1972 blev Japan medlem, og organisationen fik sit nuværende navn.

Organet har ingen formelle forpligtelser, men arbejder som et forum for udveksling af informationer og erfaringer, ligesom det arbejder for at fremme internationalt samarbejde og konsensus. Blandt de emner, som NEA beskæftiger sig med, er radioaktivt affald.

Udover at samarbejde med OECD's internationale energiagentur og miljødirektorat, samarbejder NEA også med Det Internationale Atomenergiagentur og Europa-Kommissionen.

P.t. består NEA af 28 medlemslande i Europa, Nordamerika og den asiatiske region, som står for omkring 85% af verdens atomkapacitet, ligesom 25% af deres elproduktion finder sted ved atomkraft. Medlemslandene er:

 Australien, Belgien, Canada, Danmark, Finland, Frankrig, Grækenland, Irland, Island, Italien, Japan, Korea, Luxembourg, Mexico, Nederlandene, Norge, Portugal, Schweiz, Slovakiet, Spanien, Storbritannien, Sverige, Tjekkiet, Tyrkiet, Tyskland, Ungarn, USA og Østrig.

Eksterne henvisninger 
 Nuclear Energy Agency's hjemmeside

Internationale organisationer
Etableret i 1958
Kernekraft
DA

DA, Da eller da har flere betydninger:
 Dansk – (da), ISO 639-1-sprogkoden for sproget dansk
 Danmarks Apotekerforening – (DA), branche- og arbejdsgiverforening for apotekere og apoteksbestyrere
 Dansk Arbejdsgiverforening – (DA), hovedorganisation for danske arbejdsgiverforeninger
 Demokratisk forbund – (DA), politisk parti i Sydafrika
 Dalton (kemisk enhed) – (Da), kemisk enhed opkaldt efter John Dalton
 Dumbledores Armé – (DA), en fiktionel klub organiseret af Albus Dumbledore til Hogwartselever i Harry Potter (bortset fra Slytherin)
Brett J. Gladman

Brett James Gladman (født 19. april 1966) er canadisk astronom og lektor ved University of British Columbia, Vancouver, USA.

Han er bedst kendt som opdager eller med-opdager af flere elementer i solsystemet, blandt andet månerne til Uranus, Caliban og Sycorax. Han har ligeledes studeret opbygningen af flere af de mindre himmellegemer i solsystemet.

Gladman modtog H.C. Urey-prisen af det amerikanske astronomiske selskab i 2002. Asteroide nr. 7638 er døbt Gladman efter ham.

Eksterne henvisninger 
 Officiel hjemeside på University of British Columbia
 Observatoire de la Cote d'Azur's hjemmeside om Gladman

Videnskabsfolk fra Canada
Universitetslektorer
Astronomer fra Canada
Canadiere i 1900-tallet
Canadiere i 2000-tallet
Degn

En degn (opr. samme ord som diakon) er en medhjælper for præsten. En kirketjener, som hjælper præsten i kirken.

Hvornår funktionen blev oprettet vides ikke, men det må være sket før reformationen. I kirkeordinansen af 14. juni 1539 hedder det nemlig om degnene, at de skal nyde samme privilegier, som de havde i bispernes tid, og ikke ydermere besværes dermed af os (kongen), end de tilforn var besværet af bisperne.

Udover at hjælpe præsten med gudstjenesten, holdt degnen også i mange tilfælde bibelundervisning for sognets børn og unge. Stillingerne som degn blev gradvist ophævet i tiden mellem 1790 og 1830. Det skete i forbindelse med oprettelsen af folkeskolen. I folkeskolelovens §3 blev det bestemt, at degnekald, der blev ledige, ikke måtte besættes igen, men at indtægterne skulle gå til den nye folkeskole. Hvor en degn tidligere ofte havde haft to sogne ligesom præsten, blev der nu ansat en folkeskolelærer i hvert sogn. Han overtog ofte degneboligen og den jord, som degnen tidligere havde haft.

Degnens funktioner blev teoretisk set delt i to, nemlig en kirkesanger, som skulle hjælpe præsten under gudstjenesten og en kirkebylærer, som skulle forestå undervisning af børn og unge samt føre den nye kontraministerialbog. I praksis var begge funktioner dog næsten altid forenet hos folkeskolelæreren og i folkemunde blev betegnelsen degn derfor også fortsat brugt langt op i det 20. århundrede.

I mange kirker har man fortsat kordegne, som primært udfører administrative funktioner og som også kan fungere som kirkesangere.

Kilder 
 DIS-Wiki  – en opslagsbog om slægtsforskning
 Degn  i ODS
 

Stillingsbetegnelser
Kirkelige titler
Danmarks historie